open-index/open-wikipedia-markdown huggingface dataset:
Camille Claudel (filme)

***Camille Claudel*** é un filme francés de 1988 dirixido por Bruno Nuytten, co-producido por Isabelle Adjani, e protagonizado por ela e por Gérard Depardieu. Conta a vida da escultora do século XIX Camille Claudel. Adjani foi nomeada ó Óscar á mellor actriz polo seu papel, o segundo da súa carreira. O filme foi escollido como candidato de Francia para o Óscar ó mellor filme internacional na 62ª edición dos premios, sendo finalmente nomeado.

## Personaxes 
* Isabelle Adjani como Camille Claudel
* Gérard Depardieu como Auguste Rodin
* Laurent Grévill como Paul Claudel
* Alain Cuny como Louis-Prosper Claudel
* Madeleine Robinson como Louise-Athanaïse Claudel
* Philippe Clévenot como Eugène Blot
* Katrine Boorman como Jessie Lipscomb
* Maxime Leroux como Claude Debussy
* Danièle Lebrun como Rose Beuret
* François Berléand como doutor Michaux

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 62ª edición dos Óscar
### Ligazóns externas 
* 
* Ficha en BoxOfficeMojo 
* Ficha en RottenTomatoes
Est-Ouest

***Est-Ouest*** é un filme de 1999 dirixido por Régis Wargnier e protagonizado por Sandrine Bonnaire, Oleg Menshikov, Catherine Deneuve e Sergei Bodrov Jr. É unha coprodución europea entre Francia, Rusia, Bulgaria e España. Foi escollido como candidato de Francia para o Óscar ó mellor filme internacional na 72ª edición dos premios, sendo finalmente nomeado.

## Personaxes 
* Sandrine Bonnaire como Marie Golovina
* Oleg Menshikov como Alexey Golovin
* Catherine Deneuve como Gabrielle Devele
* Sergei Bodrov Jr. como Sasha Vasilyev
* Grigori Manoukov como Pirogov
* Tatyana Dogileva como Olga 
* Bohdan Stupka como Coronel Boyko
* Hubert Saint-Macary como asesor da embaixada
* Atanass Atanassov como Viktor
* Valentin Ganev como Volodya Petrov

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 72ª edición dos Óscar
### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en AllMovie
Maria Antonia Señarís

**María Antonia Señarís Rodríguez**, nada en Santiago de Compostela en  1965, é catedrática de Química Inorgánica da Universidade da Coruña.

## Traxectoria 
Maria Antonia Señarís é licenciada e  en Química pola Universidade de Santiago de Compostela, posúe un máster en Materiais de Interese Tecnolóxico e é doutora en Química pola Universidade Complutense de Madrid. Foi bolseira Fullbrigt  na Universidade de Texas en Austin, onde traballou co profesor John Goodenough, Premio Nobel de Química en 2019.

Dirixe o grupo de investigación en Química do Estado Sólido e Materiais da UDC, que desenvolve a súa investigación  no ámbito da química e física do estado sólido e materiais.

## Notas
Robert C. Springer

**Robert Clyde "Bob" Springer**, nado en Paterson, Missouri, o 21 de maio de 1942, é un astronauta estadounidense que formou parte das misións STS-29 e STS-38.

## Traxectoria
Springer graduouse en ciencias navais pola Academia Naval dos Estados Unidos en 1964 e é máster en operacións de investigación e sistemas pola Escola Naval de Posgraduados dos Estados Unidos en 1971.

Foi seleccionado como astronauta pola NASA en maio de 1980, participando nas misións STS-29 e STS-38 e pasando un total de 9,90 días no espazo.

## Notas 
## Véxase tamén 
### Outros artigos 
*STS-29
*STS-38
Jeff Lamp

**Jeffrey Alan "Jeff" Lamp**, nado o 14 de maio de 1959 en Minneapolis, Minnesota, é un ex xogador profesional de baloncesto estadounidense. Xogaba nas pocisións de ala e escolta cunha altura de 1,98 m. Foi o máximo anotador da Liga ACB co Granada (Oximesa) na temporada 1991−92 cunha media 29,1 puntos por partido.

## Traxectoria 
### Clubs 
*  Portland Trail Blazers (NBA, 1981−1984)
*  Milwaukee Bucks (NBA, 1985−1986)
*  San Antonio Spurs (NBA, 1986)
*  Hamby Rimini (Serie A1, 1986−1987)
*  Los Angeles Lakers (NBA, 1987−1989)
*  Reyer Venezia (Serie A2, 1989−1991)
*  Granada (ACB, 1991−1992)
*  TDK Manresa  (ACB, 1992−1993)

## Palmarés 
* **Campión da NBA (1)**: 1988
* **Máximo anotador da ACB (1)**: 1992

## Véxase tamén 
### Ligazóns externas 
* Perfil en NBA
* Perfil en ACB
* Perfil en Basketball Reference
SPROUT

**SPROUT**, acrónimo de **Space Research On Unique Technology**, é un satélite artificial da Universidade de Nihon lanzado o 24 de maio de 2014 mediante un foguete H-IIA desde o Centro Espacial de Tanegashima.

## Características 
SPROUT é un demostrador tecnolóxico en forma de cubo de 20 cm de lado e 5 kg de masa. A súa misión foi probar a despregar unha membrana triangular de 1,5 m de longo para axudar a deorbitalo por fricción atmosférica. Tamén levaba a bordo unha cámara para fotografar a Terra e equipo de comunicacións para radioafeccionados.

## Notas 
## Véxase tamén 
### Outros artigos
*H-IIA
Declaracións de Bonn-Copenhague

As **Declaracións de Bonn-Copenhage** son dúas declaracións redactadas de maneira independente polos gobernos de Dinamarca e Alemaña en 1955, aínda vixentes na actualidade. Nelas ambos estados recoñecen ás minorías de alemáns e dinamarqueses nos seus respectivos territorios e garanten os dereitos dos cidadáns das mesmas. 

## Contido 
esquerda|miniatura|Resultado do plebiscito de Schleswig de 1920 que resultou na división do territorio entre Dinamarca e Alemaña.
Malia a seren formalmente unilaterais, de facto son practicamente idénticas e representan un acordo entre ambos os dous países no relativo aos dereitos das minorías dinamarquesa e alemá na zona fronteiriza do istmo da península de Iutlandia, no que era o antigo ducado de Schleswig. Esta zona, foi bicultural e bilingüe durante séculos mais quedou dividida entre Dinamarca e Alemaña en 1920 despois de celebrados os plebiscitos de Schleswig, articulados polo Tratado de Versalles que puxo fin á primeira guerra mundial.

De acordo ás declaracións, as minorías teñen a liberdade de conservar a súa nacionalidade e cultura a ambos os dous lados da fronteira. O acordo bilateral foi signado en Bonn, entón capital de Alemaña Occidental, o 29 de marzo de 1955. Acto seguido, o parlamento danés redactou a súa declaración o 21 de abril e o parlamento alemán faría o propio o 7 de xuño do mesmo ano. As dúas declaracións buscan a convivencia pacífica e harmónica entre ambas colectividades.

Ambas as dúas declaracións reafirman a vixencia dos dereitos e liberdades individuais para os membros das minorías. Os dous países adquiren o compromiso de que a lingua da minoría será incorporada á administración, xustiza e ensino de cadansúa parte de Schleswig, e a alemá deixa sen efecto a barreira electoral do 5% requirida para obter representación nas cámaras lexislativas para os partidos representantes da minoría dinamarquesa.

## Notas 
## Véxase tamén 
### Bibliografía: 
* Kühl, J; Weller, M. (eds.) (2005) *Minority Policy in Action: The Bonn-Copenhagen Declarations in a European Context 1955-2005.* Aabenraa: Institut for Grænsregionsforskning-Syddansk Universitet. 

### Ligazóns externas: 
* Texto das Declaracións de Bonn-Copenhague (*en inglés*)
Clarence Kea

**Clarence Leroy Kea**, nado o 2 de febreiro de 1959 en Wilmington, Carolina do Norte, é un ex xogador profesional de baloncesto estadounidense. Xogaba nas pocisións de ala-pivote e pivote cunha altura de 2,00 m. Foi o máximo reboteador da Liga ACB co Júver Murcia na temporada 1991−92 cunha media 13,1 por partido.

## Traxectoria 
### Clubs 
*  Lehigh Valley Jets (CBA, 1980−1981)
*  Dallas Mavericks (NBA, 1981)
*  Anchorage Northern Knights (CBA, 1981)
*  Dallas Mavericks (NBA, 1981−1982)
*  Detroit Spirits (CBA, 1982−1983)
*  Virtus Banco di Roma (Serie A1, 1983−1984)
*  Hapoel Holon (Liga Lemuit, 1984−1985)
*  Fantoni Udine (Serie A2, 1989−1991)
*  Limoges CSP (Nationale 1A, 1986−1988)
*  Pallacanestro Firenze (Serie A2 / Serie A1, 1988−1991)
*  Júver Murcia (ACB, 1991−1992)
*  Coren Ourense (ACB, 1992−1993)
*  Fenerbahçe (TBL, 1993−1994)

## Palmarés 
* **Campión da Copa de Europa (1)** 1984
* **Campión da Recopa de Europa (1)** 1988
* **Campión da Liga italiana (1)** 1983
* **Campión da Liga francesa (1)** 1988
* **Máximo reboteador da CBA (1)**: 1983
* **Máximo reboteador da ACB (2)**: 1992, 1993

## Véxase tamén 
### Ligazóns externas 
* Perfil en ACB
* Perfil en Basketball Reference
Sputnik 8A91

**Sputnik 8A91** foi un foguete espacial da Unión Soviética derivado do mísil R-7 usado para lanzar o Sputnik 3. Nun primeiro intento, o 27 de abril de 1958, o foguete desintegrouse aos 88 segundos do lanzamento. O segundo intento, o 15 de maio dese mesmo ano, tivo éxito. Foi usado desde o cosmódromo de Baikonur.

## Historial de lanzamentos 
## Notas 
## Véxase tamén 
### Outros artigos 
*R-7 (mísil)
*Sputnik 3
Olalla Castro Alvaredo

**Olalla Castro Alvaredo**, nada en Novelín (Rendar, O Incio) o 3 de xuño de 1975, é unha científica galega profesora na City, Universidade de Londres.

## Traxectoria 
Licenciouse en Física na Universidade de Santiago de Compostela (1993-1997) especializándose en Física de Partículas. Obtivo unha bolsa de investigación do Ministerio de Educación por catro anos no departamento de Física de Partículas da mesma universidade. En 1999 presentou a súa Tese de licenciatura baixo a dirección do profesor José Luis Miramontes Antas. Fixo parte do doutoramento como visitante na Freie Universität Berlin baixo a supervisión de Andreas Fring. Despois de doutorarse en 2001, seguiu nesa universidade cunha bolsa durante tres anos. Continuou con outra bolsa de investigación na Escola Superior de Lión (Francia) traballando no grupo do profesor Jean-Michel Maillet. En marzo de 2005 foi nomeada profesora na City Universidade de Londres, na que segue a traballar en 2021.

Como profesora Olalla desenvolve traballo docente, administrativo e de investigación. A súa docencia concéntrase principalmente nas matemáticas e as súas aplicacións xa que traballa no Departamento de Matemáticas da Universidade. Ten dado cursos de cálculo, programación, ecuacións diferenciais, sistemas dinámicos, teoría dos números etc. Ten tamén dirixido un gran número de proxectos de fin de carreira, dúas tesiñas e tres teses doutorais.. 

No plano de administración do Departamento e Universidade, Olalla ten desenvolto varios cargos, tanto no recrutamento de novos estudantes como no deseño e xestión do grao de Matemáticas impartido polo seu departamento. Tamén é membro do comité de Igualdade, Diversidade e Inclusión da súa facultade e membro do comité Athena Swan que traballa na eliminación da discriminación de xénero no mundo académico, particularmente nas carreiras científicas

## Vida familiar 
A súa parella é o físico teórico Benjamin Doyon. É irmá de Francisco Castro Alvaredo.

## Notas
La Lectrice

***La Lectrice*** é un filme francés de 1988 dirixido por Michel Deville. Foi escollido como candidato de Francia para o Óscar ó mellor filme internacional na 61ª edición dos premios, mais finalmente non foi nomeado.

## Elenco 
* Miou-Miou como Constance / Marie
* Régis Royer como Éric
* Maria Casarès como viúva do xeneral
* Patrick Chesnais como o CEO
* Pierre Dux como maxistrado
* Christian Ruché como Jean / Philippe
* Brigitte Catillon como nai de Éric
* Marianne Denicourt como Bella B.
* Charlotte Farran como Coralie
* Clotilde de Bayser como nai de Coralie
* Jean-Luc Boutté como o inspector
* Simon Eine como o profesor
* Maria de Medeiros como a enfermeira
* André Wilms como o home na rúa de Saint-Landry
* Sylvie Laporte como Françoise
* Léo Campion como o avó

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 61ª edición dos Óscar
### Ligazóns externas 
* 
* Ficha en RottenTomatoes
Au revoir les enfants

***Au revoir les enfants*** é un filme autobiográfico de 1987 escrito, producido e dirixido por Louis Malle. É unha coprodución entre Francia, Alemaña Occidental e Italia. O filme gañou o León de Ouro no Festival de Cinema de Venecia. Foi escollido como candidato de Francia para o Óscar ó mellor filme internacional na 60ª edición dos premios, sendo finalmente nomeado.

## Sinopse 
Durante o inverno de 1943–44, Julien Quentin, alumno dunha escola carmelita na Francia ocupada, volve ao colexio despois das vacacións. Trata de forma dura os compañeiros, mais en realidade é un neno malcriado que bota enormemente de menos a súa nai.

## Personaxes 
* Gaspard Manesse como Julien Quentin
* Raphaël Fejtő como Jean Kippelstein, alias "Jean Bonnet"
* Francine Racette como Mme Quentin (nai de Julien)
* Stanislas Carré de Malberg como François Quentin (irmán máis vello de Julien)
* Philippe Morier-Genoud como padre Jean/Père Jean
* François Berléand como padre Michel/Père Michel
* Irène Jacob como Mlle Davenne
* François Négret como Joseph (axudante de cociña)
* Peter Fitz como Dr. Müller
* Pascal Rivet como Boulanger
* Benoît Henriet como Ciron
* Richard Leboeuf como Sagard
* Xavier Legrand como Babinot
* Arnaud Henriet como Negus
* Damien Salot como Dupre

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 60ª edición dos Óscar
### Ligazóns externas 
* 
* Ficha en AllMovie
37°2 le matin

***37°2 le matin*** é un filme francés de 1986 dirixido por Jean-Jacques Beineix e protagonizado por Béatrice Dalle e Jean-Hugues Anglade. Baséase na novela homónima de 1985 escrita por Philippe Djian. O filme foi o oitavo con maior recadación ese ano en Francia. Foi escollido como candidato de Francia para o Óscar ó mellor filme internacional na 59ª edición dos premios, sendo finalmente nomeado.

## Personaxes 
* Béatrice Dalle como Betty
* Jean-Hugues Anglade como Zorg
* Gérard Darmon como Eddy
* Consuelo de Haviland como Lisa
* Jacques Mathou como Bob
* Clémentine Célarié como Annie
* Vincent Lindon como Richard
* Louis Bellanti como Mario
* Philippe Laudenbach como o editor
* Claude Aufaure como o doutor
* Dominique Besnehard como cliente na pizzería
* Raoul Billerey como o vello policía
* Jean-Pierre Bisson como o comisionario (na versión completa)
* Dominique Pinon como traficante de drogas (na versión completa)

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 59ª edición dos Óscar
### Ligazóns externas 
* 
* Ficha en RotttenTomatoes 
* Ficha en BoxOfficeMojo
Ridicule

***Ridicule*** é un filme francés de 1996 dirixido por Patrice Leconte e protagonizado por Charles Berling, Jean Rochefort, Fanny Ardant e Judith Godrèche. Foi escollido como candidato de Francia para o Óscar ó mellor filme internacional na 69ª edición dos premios, sendo finalmente nomeado.

## Personaxes 
* Charles Berling como Le Baron Grégoire Ponceludon de Malavoy
* Jean Rochefort como Le Marquis de Bellegarde
* Fanny Ardant como Madame de Blayac
* Judith Godrèche como Mathilde de Bellegarde
* Bernard Giraudeau como L'abbé de Vilecourt
* Bernard Dhéran como Monsieur de Montaliéri
* Carlo Brandt como Le Chevalier de Milletail
* Jacques Mathou como Abbé de l'Epée
* Urbain Cancelier como Lois XVI
* Albert Delpy como Baron de Guéret
* Bruno Zanardi como Paul
* Marie Pillet como Charlotte

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 69ª edición dos Óscar
### Ligazóns externas 
*
Trois hommes et un couffin

***Trois hommes et un couffin*** é un filme francés de 1985 dirixido por Coline Serreau. O filme tivo un remake de Hollywood titulado *Three Men and a Baby* e estreado en 1987. Foi escollido como candidato de Francia para o Óscar ó mellor filme internacional na 58ª edición dos premios, sendo finalmente nomeado.

## Sinopse 
Tres homes novos (Jacques, Pierre e Michel) comparten un piso en París e teñen moitas mozas e festas. Unha vez, durante unha destas festas, un amigo de Jacques dille que ten un paquete moi comprometeder (que resulta ser heroína) para entregar, e pídelle se pode deixalo discretamente na súa casa. Jacques acepta e, como traballa como auxiliar de voo, marcha nunha viaxe dun mes ao Xapón, cóntandolles a Pierre e a Michel do paquete. Entón, unha ex moza de Jacques deixa un bebé na porta, o que fai crer aos seus compañeiros de piso que ese era o paquete que agardaba. As súas vidas cambian completamente, cos solteiros tratando con gánsters, policías e a responsabilidade da paternidade.

## Personaxes 
* Roland Giraud como Pierre
* Michel Boujenah como Michel
* André Dussollier como Jacques
* Philippine Leroy-Beaulieu como Sylvia
* Dominique Lavanant como Madame Rapons
* Marthe Villalonga como Antoinette
* Annick Alane como a farmacéutica

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 58ª edición dos Óscar
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Tchao Pantin

***Tchao Pantin*** é un filme francés de 1983 dirixido por Claude Berri. Baséase nunha novela de Alain Page. Foi escollido como candidato de Francia para o Óscar ó mellor filme internacional na 57ª edición dos premios, mais finalmente non foi nomeado.

## Personaxes 
* Coluche como Lambert
* Richard Anconina como Bensoussan
* Agnès Soral como Lola
* Philippe Léotard como Bauer
* Ahmed Ben Ismaël como Mahmoud

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 57ª edición dos Óscar
### Ligazóns externas 
*
Coup de foudre

***Coup de foudre*** é un filme francés de 1983 dirixido por Diane Kurys. Foi escollido como candidato de Francia para o Óscar ó mellor filme internacional na 56ª edición dos premios, sendo finalmente nomeado.

## Personaxes 
* Miou-Miou como Madeleine Segara née Vernier
* Isabelle Huppert como Lena Korski née Weber
* Guy Marchand como Michel Korski
* Jean-Pierre Bacri como Costa Segara
* Robin Renucci como Raymond
* Patrick Bauchau como Roland Carlier
* Jacques Alric como Mr. Vernier
* Jacqueline Doyen como Mme. Vernier
* Saga Blanchard como Sophie
* Guillaume Le Guellec como René Segara
* Christine Pascal como Sarah
* Corinne Anxionnaz como 'unnamed'	
* Jacques Blal como Lionel Feldman
* Bernard Cazassus como Le chef de gare
* Gérard Chambre como Flirt

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 56ª edición dos Óscar
### Ligazóns externas 
* 
* Ficha en AllMovie 
* Ficha en RotenTomatoes 
* Ficha en BoxOfficeMojo
Coup de torchon

***Coup de torchon*** é un filme francés de 1981 dirixido por Bertrand Tavernier e adaptado a partir da novela *Pop. 1280* de Jim Thompson. A ambientación do filme cambia a orixinal da novela (nunha vila de América do Sur) por unha vila do oeste de África. O filme vendeu 2&nbsp;199&nbsp;309 entradas en Francia e foi décimo sexto máis visto en Francia dese ano. Foi escollido como candidato de Francia para o Óscar ó mellor filme internacional na 55ª edición dos premios, sendo finalmente nomeado.

## Sinopse 
África Occidental Francesa, 1938. Lucien Cordier é o único policía dunha pequena cidade colonial. Cando un oficial lle fai tomar conciencia da súa mediocridade, transfórmase nun xusticeiro inspirado por Deus.

## Personaxes 
* Philippe Noiret como Lucien Cordier
* Isabelle Huppert como Rose
* Jean-Pierre Marielle como Le Peron e o seu irmán
* Stéphane Audran como Huguette Cordier
* Eddy Mitchell como Nono
* Guy Marchand como Marcel Chavasson
* Irène Skobline como Anne, a mestra
* Michel Beaune como Vanderbrouck
* Jean Champion como sacerdote
* Victor Garrivier como Mercaillou
* Gérard Hernandez como Leonelli
* Abdoulaye Diop como Fête Nat
* Daniel Langlet como Paulo
* François Perrot como Coronel Tramichel
* Raymond Hermantier como home cego
* Mamadou Dioumé como Mamadou
* Samba Mané como Vendredi

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 55ª edición dos Óscar
### Ligazóns externas 
* 
* Ficha en AllMovie
Sherwood C. Spring

**Sherwood Clark Spring**, nado en Hartford, Connecticut, o 3 de setembro de 1944, é un astronauta estadounidense que formou parte da misión STS-61-B.

## Traxectoria
Spring graduouse en enxeñaría pola Academia Militar dos Estados Unidos en 1967 e é máster en enxeñaría aeroespacial pola Universidade de Arizona en 1974. Graduouse na Escola de Pilotos de Proba da Armada dos Estados Unidos en 1976.

Foi seleccionado como astronauta pola NASA en maio de 1980, participando na misión STS-61-B e pasando un total de 6,88 días no espazo.

## Notas 
## Véxase tamén 
### Outros artigos 
*STS-61-B
Diva (filme de 1981)

***Diva*** é un filme francés de 1981 dirixido por Jean-Jacques Beineix. Foi escollido como candidato de Francia para o Óscar ó mellor filme internacional na 54ª edición dos premios, mais finalmente non foi nomeado.

## Personaxes 
* Frédéric Andréi como Jules
* Wilhelmenia Wiggins Fernandez como Cynthia Hawkins
* Roland Bertin como Weinstadt
* Richard Bohringer como Gorodish
* Gérard Darmon como L'Antillais
* Chantal Deruaz como Nadia
* Jacques Fabbri como Jean Saporta
* Patrick Floersheim como Zatopek
* Thuy An Luu como Alba
* Jean-Luc Porraz como Mermoz
* Laure Duthilleul como amiga de Mermoz
* Dominique Pinon como o sacerdote
* Dominique Besnehard como empregado da tenda
* Isabelle Mergault como rapaza

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 54ª edición dos Óscar
### Ligazóns externas 
* 
* Ficha en AllMovie 
* Ficha en RottenTomatoes
Liga ACB 1992-93

A **temporada 1992–93 da Liga ACB**, celebrada entre o 20 de setembro de 1992 e o 23 de maio de 1993, foi a décima temporada da máxima categoría do baloncesto español desde a creación da Asociación de Clubs de Baloncesto (ACB) para substituír a antiga Primeira División. O campión desta edición foi o Real Madrid Teka.

Nesta edición reduciuse o número de equipos a 22. A pesar de que só descenderon dous equipos na edición anterior, o Caja Ronda e o Mayoral Maristas fuisonáronse para formar o Baloncesto Málaga e o Collado Villalba renunciuou a súa praza. Co novo número de equipos, mudou o formato de competición da edición anterior, pasando de haber dous grupos a un só sistema tradicional de liga. Os 16 primeiros clasificados xogaron os playoffs polo título e os catro últimos pola permanencia.

## Equipos 
## Liga regular 
## Playoffs 
### Playoff do título 
Fonte: Linguasport

### Playoff de permanencia 

Ferrys Llíria e Júver Murcia perden a categoría.

## Clasificación final 
:O BFI Granollers, a pesar de acadar a salvación, renunciou á súa praza na seguinte temporada da Liga ACB. O seu posto ocupouno o Júver Murcia.

## Véxase tamén 
### Outros artigos 
* Liga ACB
* Asociación de Clubs de Baloncesto
Juan Domínguez Viéitez

**Juan Domínguez Viéitez**, nado cara a 1845 e finado en Fornelos (Salvaterra de Miño) o 2 de febreiro de 1920, foi un labrego e agrarista galego.

## Traxectoria 
Labrego veciño da Pedra Piñeira e agrarista. Morreu na presa de Curxido o 2 de febreiro de 1920. Aínda que nun principio a xustiza considerou que a súa morte fora casual, as sociedades agrarias de Salvaterra consideraron que fora un asasinato e convocaron un mitin en Fornelos o 12 de febreiro para pedir que se esclarecera a morte. A campaña estendeuse e moitas sociedades agrarias e obreiras de Galicia realizaron protestas e actos reivindicativos solicitando que se investigase o **crime de Fornelos**. A indignación aumentou logo do asasinato dos mártires de Sobredo. Pero non se conseguiu a ansiada revisión. Coa caída da ditadura de Primo de Rivera volveu activarse a campaña e constituíuse unha "Comisión pro-esclarecimiento del crimen de Fornelos de la Rivera" coa expectativa de que as autoridades da República promoverían a revisión do caso. Pero no se conseguiu e en 1936 o asunto seguía atascado no Tribunal Supremo. Co golpe de Estado do 18 de xullo de 1936 esqueceuse o caso.

## Notas 
## Véxase tamén 
### Ligazóns externas 
* AgroEnlace. 1931, escenas de la Galicia agraria

* Juan Domínguez Viéitez
Bon Voyage (filme de 2003)

***Bon Voyage*** é un filme francés de 2003 dirixido por Jean-Paul Rappeneau e protagonizado por Isabelle Adjani e Gérard Depardieu. Está vagamente inspirada na historia do profesor Lew Kowarski despois da ocupación de Francia polos nazis. Foi escollido como candidato de Francia para o Óscar ó mellor filme internacional na 76ª edición dos premios, mais finalmente non foi nomeado.

## Personaxes 
* Isabelle Adjani como Viviane Denvert
* Gérard Depardieu como Jean-Étienne Beaufort
* Virginie Ledoyen como Camille
* Yvan Attal como Raoul
* Grégori Derangère como Frédéric Auger
* Peter Coyote como Alex Winckler
* Aurore Clément como Jacqueline de Lusse
* Édith Scob como Madame Arbesault
* Michel Vuillermoz como Monsieur Girard
* Nicolas Vaude como Thierry Arpel
* Jean-Marc Stehlé como Profesor Kopolski

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 76ª edición dos Óscar
### Ligazóns externas 
* 
* Ficha en RottenTomatoes 
* Ficha en BoxOfficeMojo
Premio L'Oréal-UNESCO a Mulleres en Ciencia

Os '''Premios L'Oréal-UNESCO a Mulleres en Ciencia'* (inglés: *L'Oréal-UNESCO Awards for Women in Science'') son uns premios anuais que buscan mellorar a visibilidade da muller na ciencia mediante o recoñecemento de mulleres que realizaron importantes contribucións ao progreso científico. Os premios son o resultado dunha alianza entre a UNESCO e a multinacional de cosméticos francesa L'Oréal.

## Galardoadas 
## Notas 
## Véxase tamén 
### Ligazóns externas 
* Páxina no sitio web de UNESCO  en inglés

*
Francisca Nneka Okeke

**Francisca Nneka Okeke** FAS, nada en Onitsha, Estado de Anambra (Nixeria) é unha científica nixeriana e profesora de física na Universidade de Nixeria e a primeira muller Xefa dun Departamento universitario.. En 2011, foi elixida como membro da Academia Nixeriana de Ciencia, a organización científica pioneira en Nixeria.

## Traxectoria 
Francisca  obtivo a súa licenciatura de física en 1980, xunto con outra compañeira e trinta estudantes homes. Foi a primeira muller xefa do departamento de Física e Astronomía  e foi tamén a primeira muller nomeada decana da Facultade de Ciencias Físicas.

Francisca Nneka Okeke, fomenta a participación de mulleres na investigación sobre cambio climático.

## Premios 
* Nomeada ao Premio L'Oréal-UNESCO a Mulleres en Ciencia e laureada por África en 2013

## Notas 
## Véxase tamén 
### Ligazóns externas 
* *Promoviendo la participación de las mujeres africanas en la investigación sobre cambio climático*no blog Mujeres con Ciencia
Space Recovery Experiment

**Space Recovery Experiment**, tamén coñecida como **Space Capsule Recovery Experiment**, **SCRE** ou **SRE** foi unha cápsula espacial experimental da India lanzada o 10 de xaneiro de 2007 mediante un foguete PLSV-G desde o Centro Espacial Satish Dhawan.

## Características
SRE era un demostrador tecnolóxico para estudar a reentrada atmosférica e a recuperación dunha cápsula espacial. A nave tiña unha masa de 500 kg e forma cónica, cun diámetro de 2,0 m na base e unha altura de 1,60 m. Unha vez lanzada permaneceu varios días en órbita terrestre para facer experimentos en microgravidade ata o seu regreso e reentrada na atmosfera protexida por un escudo térmico para acabar amarando no golfo de Bengala o 22 de xaneiro de 2007. Planificáronse dúas cápsulas SRE, aínda que só se chegou a lanzar unha.

## Notas 
## Véxase tamén 
### Outros artigos 
* PSLV-G
SRET

**SRET** (acrónimo de ''Satellite des Recherches et d'Etudes Technologiques*), tamén coñecidos como **MAS** polo seu acrónimo en ruso (*Maliy Avtonomiy Sputnik''), foi unha serie de dous satélites de estudos tecnolóxicos franceses en colaboración coa Unión Soviética.

## SRET 1
SRET 1 foi lanzado a bordo dun foguete Molniya M xunto co satélite de comunicacións Molniya-1 20 o 4 de abril de 1972. A súa misión foi probar no espazo células solares de película de sulfuro de cadmio e teluro de cadmio así como un novo tipo de batería lixeira. O satélite tiña forma de poliedro de oito caras, cun diámetro de 55,9 cm e un peso duns 15,9 kg. Catro das caras estaban recubertas de células solares normais mentres que outras catro usaban as células experimentais. A órbita do satélite era altamente elíptica, cun perixeo de 545 km e un apoxeo de 46.250 km, pasando polos cintos de radiación de Van Allen catro veces ao día e proporcionando información sobre os efectos da radiación nas células solares. SRET 1 foi o primeiro satélite francés lanzado en cooperación coa Unión Soviética.

## SRET 2
SRET 2 foi lanzado tamén a bordo dun foguete Molniya M, xunto co satélite de comunicacións Molniya-1K 30 o 5 de xuño de 1975. Tiña unha masa de 29,6 kg e probou un sistema crioxénico pasivo para os satélites Meteosat, así como varios métodos de arrefriamento, células solares, os efectos da radiación en diferentes sistemas e o avellentamento do illamento térmico e películas de plástico. SRET 2 terminou reentrando na atmosfera o 10 de xullo de 1988.

## Historial de lanzamentos 
## Notas 
## Véxase tamén 
### Outros artigos 
*Molniya M
Rafael Baixeras

**Rafael Rodríguez Baixeras**, nado na Pobra do Caramiñal o 19 de novembro de 1947 e finado en Segovia o 25 de novembro de 1989, foi un pintor galego. E irmán do poeta Xavier R. Baixeras.

## Traxectoria 
Baixeras naceu na Pobra do Caramiñal, mais con nove anos trasladouse coa súa familia a Segovia. Comezou a estudar arquitectura en Madrid, mais tres anos despois cambiouse a belas artes. A súa primeira exposición individual foi en Tarragona en 1970.

A partir de 1976, o seu estilo cambiou pola influencia do grupo barcelonés *Trama* e do francés *Support-surface*, de estilo abstracto. A amizade con outros pintores permitiulle viaxar e participar en exposicións internacionais. Ademais formou o grupo Seis e catro con Fernando Sánchez Calderón, Mon Montoya e Cruz-Hernández.

## Notas 
## Véxase tamén 
### Bibliografía 
* 
* Rafael Baixeras, 1947-1989. Centro Galego de Arte Contemporánea, 2001. 
### Ligazóns externas 
* Rafael Baixeras "Paisaje entero"
* Rafael Baixeras en Artnet
* R. Baixeras en AFundación 
* R. Baixeras en BBVA Colección
* R. Baixeras en Museo Esteban Vicente
Landtag

**Landtag** é unha palabra en alemán que denomina a algunhas institucións que exercen o poder lexislativo nos territorios de lingua alemá. O termo resulta de *Land,* empregada para Estado, país ou territorio, e *tag,* equivalente a día ou xornada. 

## Orixe 
[miniatura|[Selo postal|Selo da RFA de 1957 conmemorando o 500 aniversario da fundación do Landtag de Württemberg.]]
Durante o feudalismo naceron asembleas que representaban os estamentos que integraban a sociedade medieval. Estas, nalgúns estados integrantes do Sacro Imperio Romano Xermánico, foron coñecidas polo nome de *Landtag*.  Estas asembleas comezan a ser institucionalizadas a partir do século XIV e XV en varios estados alemáns sendo análogas ao *Reichstag,* ou *Dieta Imperii* en latín, o órgano deliberativo e de representación da nobreza laica e eclesiástica, dos estados e das cidades imperiais libres do Sacro Imperio Romano Xermánico. 

En 1815, fundouse a Confederación Xermánica que no artigo 13 da súa Constitución, ou *Deutsche Bundesakte*, establecía a creación dun *Landständige*  ou Landtag en cada un dos 39 estados que se integraban nela.[miniatura|Landtag de [Vorarlberg nunha sesión de 1985|centro]]
## Actualidade 
Hoxe en día, chámaselle Landtag aos parlamentos de Liechtenstein, así como os da maioría dos estados federados de Alemaña e de Austria, e tamén ao da Provincia Autónoma de Bolzano-Tirol do Sur en Italia. Cómpre sinalar que no caso alemán, as excepcións son as cidades-estado hanseáticas de Bremen e Hamburgo, que denominan *Bürgerschaft*  (asemblea municipal) aos seus lexislativos, e Berlín, que emprega o termo *Abgeordnetenhaus* (cámara de representantes ou deputados). Doutra parte, no caso da Provincia Autónoma de Bolzano-Tirol do Sur, onde o alemán é a lingua maioritaria da poboación, tradúcese como consello a denominación Landtag ás linguas románicas faladas na provincia: *consiglio* en italiano, *cunsëi* en ladino.

## Notas 
## Véxase tamén 
### Outros proxectos 
* Estados de Alemaña

* Estados de Austria
* Principado de Liechtenstein
* Provincia Autónoma de Bolzano-Tirol do Sur
SRMSAT

**SRMSAT**, acrónimo de **Sri Ramaswamy Memorial Satellite**, é un satélite artificial da India lanzado o 12 de outubro de 2011 mediante un foguete PLSV-CA desde o Centro Espacial Satish Dhawan.

## Características
SRMSAT foi desenvolvido pola Universidade SRM como medio de proporcionar experiencia no deseño e construción de satélites artificiais aos seus estudantes e para monitorizar gases de invernadoiro desde órbita. O obxectivo científico do satélite é medir gases mediante lonxitudes de onda do infravermello próximo, entre 900 e 1700 nm, usando un espectrómetro.

## Notas 
## Véxase tamén 
### Outros artigos 
* PSLV-CA
SSSat

**SSSat** (acrónimo de *Solarsail Subpayload Satellite*) foron un par de satélites de estudos tecnolóxicos xaponeses.

## Características
Os dous satélites SSSat foron usados para probar a tecnoloxía necesaria para despregar velas solares de 15 m de diámetro no espazo. Ambas ían montadas na terceira etapa de foguetes M-V como carga secondaria e foron exectadas despois das cargas principais. SSSat 1 foi lanzada o 21 de febreiro de 2006, pero a vela solar non se abriu completamente. SSSat 2 foi lanzada o 22 de setembro de 2006, conseguindo despregar totalmente a vela solar.

## Notas 
## Véxase tamén 
### Outros artigos 
*M-V
Stacksat

**Stacksat** foi unha misión serie de DARPA de carácter experimental e formada por tres satélites lanzados xuntos o 11 de abril de 1990 mediante un foguete Atlas-E Altair-3A.

## Características
Os tres satélites Stacksat usaban o bus Maestro e tiñan unha masa duns 68 kg cada un. Tiñan forma de cilindro, estabilizábanse mediante gradente gravitatorio e alimentábanse mediante a células solares que recubrían os seus laterais, producindo ata 15 W de potencia. A misión orixinal constaba de dous satélites que ían ser lanzados nun Scout G1, pero ao xa non quedar foguetes libres deste tipo decidiuse usar un Atlas E cun rendemento anormalmente baixo nun dos seus motores combinado cunha etapa Altair 3A. Os tres satélites da misión eran:

*POGS & SSR (Polar Orbiting Geomagnetic Survey & Solid State Recorder): adicouse a medir o vector do campo magnético terrestre ao longo da súa órbita. Os datos obtidos axudaron a mellorar os sistemas de navegación terrestre e gardábanse nunha grabadora de estado sólido experimental.
*TEX (Transceiver EXperiment): levaba a bordo un transmisor de potencia variable para estudar o efecto da ionosfera nas transmisións en radiofrecuencia para determinar a potencia mínima coa que debe transmitir un satélite para poder ser recibida en terra.
*SCE (Selective Communications Experiment): usou un transmisor de frecuencia variable para estudar os efectos da ionosfera a diferentes frecuencias. Demostrou tamén o uso de técnicas de almacenamento e transmisión posterior como medio de comunicación.

A misión foi completada construíndo seis estacións de terra de baixo custo distribuídas por todo o mundo.

## Notas 
## Véxase tamén 
### Outros artigos 
*Atlas-E Altair-3A
Novela rosa

A **novela rosa**, máis coñecida coloquialmente como novela romántica, aínda que resulta útil o termo «rosa» para distinguila da novela romántica pertencente ao período histórico-cultural do Romanticismo, trátase dun xénero literario narrativo occidental.
[miniatura|O bico, por [Francesco Hayez.]]

## Descrición 
A asociación Romance Writers of America (Escritores Románticos de América) define as dúas principais normas das novelas para seren consideradas deste xénero:

**1.ª** A historia debe centrarse na relación e o amor romántico que xorde entre dous seres humanos. A asociación estadounidense antes mencionada considera que non debe centrarse só no amor romántico heterosexual, senón que, segundo definen, a trama principal refírese a dúas persoas que se namoran e esfórzanse en que a súa relación funcione. O conflito no libro céntrase na historia de amor. O clímax no libro resolve a historia de amor. Poden existir outras subtramas, pero a historia de amor debe seguir sendo o tema principal.

**2.ª** O final da historia debe ser positivo, deixando ao lector que crea que o amor entre os protagonistas e a súa relación perdurará polo resto das súas vidas. Segundo a RWA, debe haber un "final emocionalmente satisfactorio e optimista". As novelas rosas finalizan de tal maneira que o lector se sente ben. Baséanse na idea dunha xustiza emocional innata, a noción maniquea de que a xente boa acaba sendo recompensada e a malvada é castigada. Nunha novela rosa, os amantes que se arriscan a loitar polo seu amor e a súa relación acaban sendo recompensados con xustiza emocional e amor incondicional.

## Notas 
## Véxase tamén 
### Bibliografía 
* "Novela rosa" *Microsoft Encarta*. Microsoft .
Thomas P. Stafford

**Thomas Patten Stafford**, nado en Weatherford, Oklahoma, o 17 de setembro de 1930 e finado o 18 de marzo de 2024, foi un astronauta estadounidense que formou parte das misións Gemini 6A, Gemini 9A, Apollo 10 e ASTP.

## Traxectoria
Stafford graduouse en ciencias pola Academia Naval dos Estados Unidos en 1952 e recibiu diferentes graos honorarios. Recibiu as súas ás de piloto na Base Connally da Forza Aérea en 1953. Foi elixido de entre o segundo grupo de candidatos a astronauta pola NASA en setembro de 1962, participando nas misións Gemini 6A, Gemini 9A, Apollo 10 e ASTP e pasando un total de 21,15 días no espazo.

## Notas 
## Véxase tamén 
### Outros artigos 
*Gemini 6A
*Gemini 9A
*Apollo 10
*ASTP
Melchor Manuel Núñez de Taboada

**Melchor Manuel Núñez de Taboada**, nado en Bendoiro (Lalín) o 5 de setembro de 1778 e finado en París o 12 de marzo de 1840, foi un xornalista e escritor galego.

## Traxectoria 
Décimo cuarto fillo do tenente coronel Bernardo Núñez de Taboada e Taboada e María Estrella Moscoso Fariña de Luaces, naceu no Pazo da Calzada en Bendoiro de Abaixo. Ingresou no mosteiro de Samos e despois pasou ao covento bieito de Valladolid onde tomou o hábito o 6 de maio de 1796. Abandonou o mosteiro e marchou a Francia en 1803. Secularizouse en marzo de 1805 e quedou algúns anos en Baiona, dedicado a tarefas de tradución e dando clase de castelán. Fundou e dirixiu en Baiona o periódico *Diario de Ciencias y Artes* (1906). Instalado en París dirixiu a redacción do xornal bonapartista *La Abeja Española*, despois traballou para o Ministerio de Policía francés como tradutor de español. Entre 1814 e 1816 estivo involucrado nas redes de conspiradores liberais españois contra o réxime absolutista de Fernando VII, e seguiu mantendo contactos con afrancesados e liberais españois exiliados. 

En 1815 dirixiu en París o Établissement d’Intérpretation générale des Langues (unha "institución de interpretación xeral e tradución de todas as linguas vivas e mortas") ata 1825. Foi tamén secretario do Gabinete Topográfico do rei. En 1827 nacionalizouse francés e ao ano seguinte volveu a España.

A súa principal dedicación foi o traballo lexicográfico: en 1812 publicou en París o *Dictionnaire français-espagnol et espagnol-français*, que tivo enorme éxito e foi mellorado en cada reedición durante todo o século XIX en Francia e España. Na obra seguía principalmente a Capmany e foi apreciada por ser escrita por un autor de lengua española. Tamén é autor da *Grammaire espagnole a l’usage des français*, e dúas obras políticas: *Derniers efforts de la politique de Buonaparte pour séparer l’Espagne de la coalition formée contre lui, ou Manifeste des Cortès de la nation espagnole sur le traité proposé par Buonaparte dans le mois de decembre 1813* e *Dernier soupir de l’inquisition en Espagne, ou conduite sage et mesurée de la regence du royaume d’Espagne envers le dernier defenseur de ce Tribunal de Sang. Recueil de pièces officielles traduites de l’espagnol*. Traduciu e imprimiu a Constitución de Cádiz en francés (París, 1814) e *Lengua universal marítima, o sistema completo de señales de día y de noche* do danés L. J. Rhode (Bordeos, 1837).

## Véxase tamén 
### Bibliografía 
* 
* 

### Ligazóns externas 
* Núñez de Taboada,  Melchor Manuel no *Diccionario de historia de la enseñanza del francés en España (siglos XVI-XX)*.
* Melchor Manuel Núñez de Taboada (1786-1833), no blog Diccionario Marítimo Español 1831.
Alfonso Díaz Trigo

**Alfonso Díaz Trigo**, nado en Buenos Aires en 1912 e finado na mesma cidade en 1968, foi un médico, xornalista e político  galego.

## Traxectoria 
[miniatura|300px|Reunión dos participantes do 1º [Congreso da Emigración Galega. Sentados de esquerda a dereita: Alberto Vilanova, Xerardo Álvarez Gallego, Vicente Gómez Paratcha, Alfonso Díaz Trigo, Xavier Bóveda, Rafael Dieste e Laxeiro. De pé: Francisco Comesaña Rendo, Ramón de Valenzuela, Lois Tobío Fernández, Eduardo Blanco Amor, Xosé Velo, Roxelio Rodríguez de Bretaña, Luís Seoane, Marcial Fernández Vázquez, Xosé Núñez Búa, Emilio González López, María del Carmen Soler, Mariví Villaverde e Antonio Baltar. Buenos Aires. 1956.]]
Nado na Arxentina, os seus pais procedían de Lugo. A familia retornou a Galicia cando Alfonso era neno. Estudou Medicina na Universidade de Santiago de Compostela, Universidade de Valladolid (onde foi presidente da Tuna Escolar Vallisoletana), para finalmente licenciarse na Universidade de Madrid en 1933, onde foi membro da directiva da FUE. Cando se produciu o golpe de Estado do 18 de xullo de 1936 exercía en Madrid e abrazou a causa republicana. Ao rematar a guerra tivo que fuxir á Arxentina. Validou o seu título de médico na Universidade Nacional del Litoral en 1939. Desempeñou a cátedra de Historia da Medicina na Facultade de Ciencias Médicas da Universidade de Buenos Aires (1960-1962). Militou na Agrupación de Intelectuais Demócratas, na Asociación Gallega de Universitarios, Escritores y Artistas (AGUEA) e na Comisión de Cultura do Consello de Galiza. Fundou e dirixiu o periódico *Lugo: Órgano oficial del Centro Lucense de Buenos Aires* (1948), e colaborou en *O Irmandiño* de Montevideo. En 1968 publicou *Medicina precolombina*.

## Notas 
## Véxase tamén 
### Bibliografía 
* 
*
Rosaly Lopes

**Rosaly MC Lopes-Gautier**, nada en Río de Xaneiro o 8 de xaneiro de 1957, é unha xeóloga e astrónoma brasileira, coñecida polo seu traballo en xeoloxía planetaria no Laboratorio de Propulsión a Chorro (JPL, acrónimo en inglés) da NASA, á que se uniu en 1989. 

## Traxectoria 
De nena desexaba ser astronauta. Non obstante, dada a dificultade de explorar o espazo como brasileira e estudante de escola pública, transformou o soño nun proxecto para estudar espazo e en 1975 marchou a Londres, onde se licenciou en astronomía pola University College.

Cara ao final da súa graduación, interesouse pola xeoloxía dos planetas, unha disciplina que sería obxecto do seu doutoramento, *Comparative Studies of Volcanic Features on Earth and Mars*, da Universidade de Londres en 1986. Os seus estudos sobre volcáns valéronlle a invitación para traballar en JPL.

Entre 1996 e 2001, traballando no Galileo Flight Project, identificou 71 volcáns activos na superficie de Io, o satélite de Xúpiter. En 2002 uniuse ao equipo do radar de apertura sintética da Cassini.

## Recoñecementos 
* 2007: deu nome a unha base experimental de foguetes, na cidade de Bezerros, Pernambuco.
* NASA Exceptional Service Award (2007)
* Girl Scouts of America WINGS (Women Inspiring Next Generations) (2007)
* Fellow - American Association for the Advancement of Science (2007)
* Medalha Women at Work (2006)
* Medalla Carl Sagan - American Astronomical Society, Division for Planetary Sciences (2005)
* JPL Excepcional Excelencia Técnica, Galileo Planificación Ciencia e Equipo de Operaciones (2002)
* GEMS Woman of the Year in Science and Technology - GEMS Television, Miami (1997)
* Latinas in Science Award - From the Comisión Feminil Mexicana Nacional (1990)

## Notas 
## Véxase tamén 
### Ligazóns externas 
* Rosaly Lopes-Gautier, geóloga planetaria/ no blog Mujeres con Ciencia
Rodrigo Lara Bonilla

**Rodrigo Lara Bonilla**, nado en Neiva o 11 de agosto de 1946, e finado en Bogotá o 30 de abril de 1984, foi un político, diplomático e avogado colombiano, militante do Partido Liberal e logo dos movementos disidentes liberais Movemento Revolucionario Liberal e cofundador do Novo Liberalismo.

Ocupou varios cargos públicos como alcalde de Neiva, congresista e diplomático. Fundou xunto co político Luis Carlos Galán, o partido Novo Liberalismo, disidencia do Partido Liberal Colombiano. Sería congresista por ese partido, e logo ademais nomeado Ministro de Xustiza durante o goberno de presidente Belisario Betancur, cargo dende o cal perseguiría aos narcotraficantes do cártel de Medellín, cos seus xefes Pablo Escobar e Gonzalo Rodríguez Gacha "*O Mexicano*".

Foi asasinado por sicarios baixo as ordes de Escobar, o 30 de abril de 1984, cando se dirixía á súa casa en Bogotá. A súa morte representou o inicio dunha guerra sen cuartel entre o estado colombiano e os grupos de narcotraficantes que se estendería por máis dunha década.

A súa vida e asasinato foron novelados polo escritor Nahum Montt no libro *Lara*. É considerado un referente na loita contra o narcotráfico en Colombia.

## Notas
Fuimos canciones

***Fuimos canciones*** é un filme español de 2021 dirixido por Juana Macías a partir dun guión de Laura Sarmiento, baseado na novela de 2018 *Canciones y recuerdos* de Elísabet Benavent. Está protagonizado por María Valverde e Álex González e estreouse en Netflix o 29 de setembro de 2021.

## Personaxes 
* María Valverde Rodríguez como Maca
* Álex González como Leo
* Elisabet Casanovas como Jimena
* Susana Abaitua como Adriana
* Miri Pérez-Cabrero como Pipa
* Eva Ugarte como Raquel
* Ignacio Montes como Samuel
* Artur Busquets como Jorge
* Claudia Galán como Julia
* Roger Berruezo como Julián
* Carlo Constanzia como Coque
* Miguel Herrera como Luigi

## Estrea 
O filme estreouse internacionalmente en Netflix o 28 de setembro de 2021.

## Notas 
## Véxase tamén 
### Ligazóns externas 
*
Murchisonella modestissima

***Murchisonella modestissima*** é unha especie de molusco gasterópodo da subclase dos heterobranquios, infraclase dos alogasterópodos, superfamilia dos murquisoneloideos, e familia dos murquisonélidos, unha das integradas no xénero *Murchisonella*.

## Descrición 
A especie foi descrita en 2013 polos malacólogos españois Anselm Peñas e Emilio Rolán, na páxina 24 do seu traballo "Revision of the genera *Murchisonella* and *Pseudoaclisina* (Gastropoda, Heterobranchia, Murchisonellidae)", publicado en *Vita Malacologica* **11**: 15-64.

## Notas 
## Véxase tamén 
### Outros artigos 
* Heterobranquios
* Alogasterópodos 
* Murquisoneloideos
* Murquisonélidos
* *Murchisonella*
### Ligazóns externas 
* *Murchisonella modestissima* Peñas & Rolán 2013 na EOL.
Paradiña, Rebordondo, Monterrei

**Paradiña** é un lugar da parroquia de Rebordondo no concello ourensán de Monterrei na comarca de Verín. Ficou despoboada a comezos da década de 1990.

## Descrición
A aldea está a 565 m sobre o nivel do mar, a carón do río Rubín, afluente do Búbal, que atravesa unha ponte dun só ollo do século XX. Pódese chegar desde a aldea de Infesta, río abaixo, ou desde Rebordondo.

O seu topónimo é un hodónimo relacionado coa súa situación, ao ser un lugar de paso. Até 1893 o lugar pertenceu á parroquia de Vilaza.

Na aldea hai unha capela dedicada a san Pacio, e nela celebrábase unha romaría. A aldea áchase nun progresivo estado de deterioración. Segundo a tradición oral, nunha das casas vivía a curandeira María do Arangaño, da que se dicía que curaba o *arangaño* coas augas dos regatos da zona.

## Galería de imaxes

Ficheiro:Paradiña,_Rebordondo,_Monterrei_- escaleira.jpg|Escaleira da casa de María do Arangaño
Ficheiro:Paradiña,_Rebordondo,_Monterrei_- forno.jpg|Forno
Ficheiro:Paradiña,_Rebordondo,_Monterrei - capela.jpg|Capela de San Pacio
Ficheiro:Paradiña,_Rebordondo,_Monterrei_05.jpg|Vista da aldea

## Notas
## Lugares e parroquias 
### Lugares de Rebordondo 
### Parroquias de Monterrei